15. Διορισμός του Προέδρου της Ευρωπαϊκής Εποπτικής Αρχής (Ευρωπαϊκή Αρχή Κινητών Αξιών και Αγορών) 
Bogusław Sonik
(PL) Κύριε Πρόεδρε, μπορείτε να μας παράσχετε τα ονόματα των ατόμων για τα οποία ψηφίζουμε; Γνωρίζω ότι πρόκειται για μυστική ψηφοφορία, αλλά δεν ξέρουμε ποιον ψηφίσαμε.
Πρόεδρος
Συμφωνώ μαζί σας, αλλά, όπως είπα, πρόκειται μάλλον για ανεστραμμένη διαδικασία. Κυρία Bowles, μπορείτε να βοηθήσετε το Σώμα; Ο κ. Sonik ευλόγως ζήτησε τα ονόματα των εκλεγέντων υποψηφίων για τις θέσεις. Μπορείτε να δώσετε στο Σώμα τα ονόματα των ατόμων που διορίστηκαν, τώρα ή σε λίγα λεπτά;
Sharon Bowles
συντάκτρια. - Κύριε Πρόεδρε, θα ήταν προτιμότερο, νομίζω, να τα ανακοινώσουμε αργότερα.
(Αντιρρήσεις)
Michel Barnier
Θεωρώ ότι πρόκειται για αρκετά εύλογη απαίτηση. Μπορώ να σας πω ότι οι Πρόεδροι που εκλέξατε -και σας είμαι ευγνώμων γι' αυτό- οι οποίοι θα αναλάβουν τα καθήκοντά τους είναι: ο κ. Maijoor, από τις Κάτω Χώρες, που θα αναλάβει την προεδρία της Αρχής Αγορών· ο κ. Bernardino, από την Πορτογαλία, για την Εποπτική Αρχή Ασφαλίσεων· και ο κ Enria, από την Ιταλία, για την Αρχή Τραπεζών.
